เกือบ 15 ชม. เริ่มเช้า เสียงปืนยังดังเป็นระยะ ทหารคลั่งหลบซ่อน ต่อสู้
สถานการณ์ล่าสุดที่เทอร์มินอล 21 โคราช เกือบ 15 ชั่วโมง ล่าสุด ยังมีเสียงปืนดังขึ้นเป็นระยะเจ้าหน้าที่สแตนบายหน้าห้าง หมอบราบกับพื้น รอคำสั่งเมื่อเวลา 05.20 น. วันที่ 9 ก.พ.63 ผู้สื่อข่าวรายงานว่า ที่ ห้างเทอร์มินอล 21 นครราชสีมา ยังคงมีเสียงปืนดังขึ้นเป็นระยะ เหมือนเสียงจะดังมาจากภายในด้านข้างของห้างขณะที่บริเวณด้านหน้า เจ้าหน้าที่กู้ภัย รวมถึงผู้สื่อข่าว ต่างหมอบราบไปกับพื้น เนื่องจากไม่มั่นใจว่าเสียงปืนดังขึ้นจากฝั่งไหนกันแน่อย่างไรก็ตาม ความตึงเครียดนี้เกิดขึ้นตั้งแต่ช่วงเวลาประมาณ 02.30 น. ที่ผ่านมา แต่ก็ยังไม่มีใครบอกได้ว่าด้านในของห้างเกิดอะไรขึ้นกันแน่ทั้งนี้ จากการสอบถามพล.อ.อภิรัชต์ คงสมพงษ์ ผบ.ทบ. ซึ่งเพิ่งเดินทางกลับไปออกจากบริเวณบัญชาการส่วนหน้า บอกเพียงสั้นๆ ว่า อยากให้ฟังรายงานจากทางตำรวจ แต่สังเกตได้ว่าพล.อ.อภิรัชต์ มีสีหน้าที่เคร่งเครียด คาดว่าเดินทางออกจากพื้นที่เพื่อไปยังค่ายทหารเพื่อบัญชาการเหตุการณ์ต่อเนื่องสำหรับเหตุการณ์นี้เริ่มขึ้นตั้งแต่เมื่อเวลาประมาณ 15.00 น. ของวันที่ 8 ก.พ. 63 จ.ส.อ.จักรพันธ์ ถมมา อายุ 32 ปี สังกัด กรมสรรพาวุธ กระสุน ที่ 22 บชร.2 ได้ก่อเหตุยิง พ.อ.อนันต์ฐโรจน์ กระแส อายุ 48 ปี พร้อมยิง นางอนงค์ มิตรจันทร์ อายุ 65 ปี เสียชีวิตก่อนเข้าไปชิงอาวุธปืนจากทหารเวรประจำการ ที่ค่ายสุรธรรมพิทักษ์ และใช้อาวุธยิงทหารเวรจนได้รับบาดเจ็บ พร้อมชิงอาวุธไปได้เป็นจำนวนมาก ทั้งอาวุธปืนสงคราม เครื่องกระสุน ระเบิดจากนั้นได้ขับรถฮัมวี่ของทหารหลบหนีออกด้านหลังค่าย หลบหนีไปทางวัดป่าศรัทธารวม เจ้าหน้าที่พยายามสกัด คนร้ายจึงยิงกราดไม่เลือก ทำให้มีผู้เสียชีวิตและบาดเจ็บจำนวนมากก่อนขับรถคันดังกล่าวเข้าไปยังห้างเทอร์มินอล 21 เข้าไปกราดยิงประชาชนบริเวณนั้นอย่างบ้าคลั่ง ส่วนคนในห้างก็หลบซ่อนตามจุดต่างๆ ของห้างโดยล่าสุด ตัวเลขผู้เสียชีวิตอย่างเป็นทางการอยู่ที่ 20 ราย และผู้บาดเจ็บ 31 ราย จำนวนนี้ยังไม่รวมผู้บาดเจ็บที่ได้รับการช่วยเหลือออกมาชุดสุดท้ายประมาณ 03.00 น.ด้วย
สถานการณ์ล่าสุดที่เทอร์มินอล 21 โคราช เกือบ 15 ชั่วโมง ล่าสุด ยังมีเสียงปืนดังขึ้นเป็นระยะ เจ้าหน้าที่สแตนบายหน้าห้าง หมอบราบกับพื้น รอคำสั่ง
กราดยิงโคราช,จักรพันธ์ ถมมา,ทหารยิงประชาชน,เทอร์มินอลโคราช,จับคนร้ายกราดยิงโคราช,เสียงปืน,สรุปเหตุการณ์,ข่าวทั่วไป